Í tilefni þrjátíu ára afmælis Barnasáttmálans , nú á árinu 2019 , hafa Barnaheill , Unicef og umboðsmaður barna tekið höndum saman um að gera einstökum þáttum Barnasáttmálans skil með mánaðarlegum greinaskrifum . Við greinaskrifin er stuðst við almennar athugasemdir eða leiðbeiningar Barnaréttarnefndar Sameinuðu þjóðanna . Umfjöllun desembermánaðar fjallar um 16. grein Barnasáttmálans sem kveður á um rétt barna til friðhelgi einkalífs . 16. grein Barnasáttmálans er svohljóðandi : Eigi má láta barn sæta gerræðislegum eða ólögmætum afskiptum af einkalífi þess , fjölskyldu , heimili eða bréfum , né ólögmætri árás á sæmd þess eða mannorð . Barn á rétt á vernd laganna fyrir slíkum afskiptum og árásum .